เรื่องร้องเรียน: หมู่บ้านภาณุ ถนนบรมราชชนนี แขวงบางระมาด เขตตลิ่งชัน ซอย 37/8 มีการก่อสร้าง บ้านเดี่ยวขนาดใหญ่มาก 3 ชั้นโดยสร้างตึกรั้ว เพียงแค่ 2 เมตรฝ่ายโยธา ได้ทำการตรวจสอบแล้วยืนยันว่าสร้างแค่ 2 เมตรเองแต่ อาคารสูงถึง 3 ชั้นและมีการเปิดหน้าต่างติดราวกับทางรั้วด้านหลัง จึงอยากให้ทำการตรวจสอบและระงับการก่อสร้างโดยด่วน เพราะทำผิดแบบถ้ามีการก่อสร้าง 3 ชั้นจะต้องปิดผนังทึบทั้งหมด ไม่ทราบว่าทางฝ่ายโยธา มีผลประโยชน์จากเจ้าของบ้านหลังนี้หรือไม่เมื่อไปตรวจสอบจึงแจ้งว่าเป็นไปตามกฎหมายที่กำหนดไว้ไม่ผิดกฎหมายแต่อย่างใด การตรวจสอบครั้งนี้ไม่ได้ทำให้เกิดประโยชน์หรือเอื้อประโยชน์ให้กับเพื่อนบ้านหลังอื่นๆอีก 3 หลังเลยเพียงแต่เน้นย้ำว่าการทำผิดกฎหมายเป็นสิ่งที่ถูกต้องแล้วดิฉันจึงอยากจะร้องเรียนเพื่อขอความเป็นธรรม ได้โปรดเข้าไประงับการก่อสร้าง หรือเน้นย้ำให้ปิดผนังให้ทึบทั้งหมดถ้าจะดำเนินการก่อสร้างต่อไปเพราะทำให้เกิดความเดือดร้อนกับเพื่อนบ้านอย่างยิ่ง ถ้า เรื่องนี้ยังไม่ได้รับการแก้ไขอีก ดิฉันอาจจะต้องพึ่งท่านผู้ว่าชัชชาติต่อไป
การดำเนินการของเจ้าหน้าที่: ฝ่ายโยธา สำนักงานเขตตลิ่งชัน ขอบคุณสำหรับข้อมูล เจ้าหน้าที่ขอแจ้งผล อาคารหลังดังกล่าวได้ขออนุญาตเป็นอาคารพักอาศัย 3 ชั้น ตามข้อบัญญัติกรุงเทพมหานคร เรื่องควบคุมอาคาร พ.ศ.2544 หมวด 5 ข้อ 54 ระบุไว้ว่า อาคารด้านชิดที่ดินเอกชน ช่องเปิด ประตูหน้าต่าง ช่องระบายอากาศ หรือริมระเบียง สำหรับชั้น 2 ลงมา หรือสูงไม่เกิน 9 เมตร ต้องอยู่ห่างแนวเขตที่ดินไม่น้อยกว่า 2 เมตร และสำหรับชั้น 3 ขึ้นไป หรือสูงเกิน 9 เมตร ต้องห่างไม่น้อยกว่า 3 เมตร
ความเห็นของผู้แจ้ง: เจ้าหน้าที่ปฏิบัติงานได้รวดเร็วแต่ฝ่ายโยธายังมีความสงสัยในเรื่องของความตรงไปตรงมาค่ะ ถ้าคุณไม่ได้เป็นผู้อยู่อาศัย ที่ติดกับบ้านหลังนี้คุณจะไม่มีความรู้สึกเช่นนี้เลยยังไงก็ขอขอบคุณน้องที่ประสานงานให้ อย่างรวดเร็ว ถือเป็นช่องทางที่ดีในการร้องทุกข์ ค่ะ
พื้นที่: แขวงบางระมาด เขตตลิ่งชัน กรุงเทพมหานคร